ร้านนี้เพิ่งเปิดได้ไม่นาน (นับจากวันที่เราไปกินนะ ถ้านับจากวันที่รีวิวก้นานแล้วแหละ5555) ร้านอยู่ตรงบ้านท่อ ถ้าผ่านเฮือนสุนทรีแล้วมุ่งตรงไปกาดบ้านท่อ ร้านอยู่เลยเฮือนสุนทรีมาประมาณ 300 เมตร อยู่ด้านซ้ายมือ จะเป็นตึกแถวที่สร้างใหม่ เห็นป้ายเด่นชัด มีที่จอดรถเยอะแยะเลยจ้า ร้านหยุดทุกวันที่ 1 กับ 16 ของเดือนนะ (วันหวยออก อิอิ)

เราตัดสินใจไปกินร้านนี้เพราะอยู่ใกล้บ้านแฟน เห็นป้ายบอกว่า ต้อนรับเปิดร้านใหม่ ฟรีเครื่องดื่มสมุนไพร จนตอนนี้ขับรถผ่าน ป้ายก้ยังติดอยู่ ไม่น่าเลย -__-'' พอเดินเข้าไป มีพี่ผู้ชายต้อนรับอย่างดี ร้านดูสะอาดสะอ้าน มีป้ายใหญ่บอกเมนูชัดเจน ที่นี่มีแค่ไก่ตุ๋น กับเนื้อตุ๋นนะ ไม่มี่หมู (เค้าอาจเปนอิสลาม) ละก้มีพวกตีนไก่ตุ๋น เกาเหลา อะไรแบบนั้น จะมีป้าคนนึงเป็นคนทำก๋วยเตี๋ยว ส่วนคนเสิร์ฟ คนรับออเดอร์มีเยอะมาก ประมาณ 4 คนได้

เราไม่กินเนื้อ เลยสั่งไก่ตุ๋น แฟนสั่งเนื้อตุ๋น ราคาถ้วยละ 40 บาท น้ำเปล่าฟรี ผักสดฟรี บริการตัวเองเลยจ้า รอสักพัก อาหารก้มาเสิร์ฟ
- ไก่ตุ๋นของเรา ไม่เปื่อยเลยยยยยย ไม่เคยกินไก่ตุ๋นที่แข็งขนาดนี้อะ คือไก่ร้านข้าวซอยยังเปื่อยกว่านี้ ไม่รู้ว่าตอนนี้พัฒนารึยังนะ แต่ไม่โอเคเลย แข็งอะ มีเลือดมาให้ด้วย 2 ก้อน ปริมาณก้กำลังพอดี น้ำซุปก้เฉยๆ นะไม่ได้หวือหวาอะไร
- เนื้อตุ๋น แฟนเราก้บอกว่าไม่ค่อยโอเค เหนียว แอบเหม็นด้วย 

พอกินเสร็จ ลงมติว่า ครั้งเดียวพอเนอะ 555 ก้เหนคนแวะเวียนเข้ามากินตลอดนะ เราคิดว่าอาจจะเป็นเพราะมีชื่อเหมือนร้านดัง ซึ่งตอนแรกเราเข้าไปก้คิดว่าเจ้าของเดียวกันแต่คนละสาขา ที่ไหนได้ไม่ใช่เลย ไม่ใช่สักนิดเลย ใครอยากลองก้ไปได้นะคะ เผื่อจะดีขึ้นแล้วมั้ง
